သင်ခန်းစာ (၁၃)

အဲဂုတ္တုပြည်မှဣရေလလူမျိုး

ဇွန်လ ၁၈ - ၂၄

ဥပုသ်နေ့မွန်းလွဲပိုင်း ဇွန်လ ၁၈ ရက်

ဖတ်ရန်ကျမ်းချက်များ။ က၊ ၄၆။ ရောမ၊ ၁ဝး၁၂၊ ၁၃။ က၊ ၄၇။ က၊ ၄၈။ တ၊ ၃း၂၅၊ ၂၆။ က၊ ၄၉။ ဖိလိပ္ပိ၊ ၂း၁ဝ။ က၊ ၄၉း၂၉-၅ဝး၂၁။

အလွတ်ကျမ်းချက်

‘‘ဣသရေလသားတို့သည်၊ အဲဂုတ္တုပြည်ဂေါရှင်အရပ်၌ နေသဖြင့်၊ ဥစ္စာရတတ်၍ တိုးပွားများပြားကြ၏’’ (က၊ ၄၇း၂၇)။

ကမ္ဘာဦးကျမ်းသည် ယာကုပ်နှင့်ယောသပ်တို့အတူတကွ နေထိုင်သည့် အကြောင်းနှင့်အဆုံးသတ်ခဲ့သည်။ ယာကုပ်သည် (ဣသရေလ) ခါနာန်ပြည်ကို စွန့်ခွာခဲ့သည် (က၊ ၄၆)။ အဲဂုတ္တုပြည်၌ အခြေစိုက်နေထိုင်ရန်အတွက်ဖြစ်သည် (က၊ ၄၇)။ ထိုနေရာမှာပင်သေလွန်သွားသည် (က၊ ၄၉း၂၉-၅ဝး၂၁)။ အဲဂုတ္တုပြည်၌ နေထိုင်ရသော်လည်း ကတိတော်ထားရာပြည်ကို နောက်ဆံတင်း နေကြရသည် (က၊ ၅ဝး၂၂-၂၆)။

ယာကုပ်သည် အဲဂုတ္တုသို့ရောက်လျှင်ရောက်ချင်း ဖါရောမင်းကို ကောင်းချီးပေးခဲ့သည် (က၊ ၄၇း၇-၁ဝ)။ အာဗြဟံနှင့်ဆိုင်သော ဘုရားရှင်၏ ကတိတော်ကို တစ်ဖက်တစ်လမ်းမှပြည့်စုံစေပါသည်။ အာဗြဟံအားဖြင့် လူမျိုးကိုကောင်းချီးရရှိမည့် ကတိတော်ဖြစ်သည် (က၊ ၁၂း၃)။ နောက်ပိုင်း၌ အသက်သေဆုံးရန်အချိန်နီးလာသည်နှင့် ယာကုပ်သည်ယောသပ်၏ သားနှစ်ယောက်ကို ကောင်းချီးပေးသည် (က၊ ၄၈)။ ယာကုပ်သည် မိမိ၏သားများကိုလည်း ကောင်းချီး ပေးသည် (က၊ ၄၉း၁-၂၈)။ ကောင်းချီးပေးသည့်အတိုင်း အနာဂတ်၌ပေါက်ဖွားလာမည့် အနွယ် ၁၂ မျိုးကို တစ်မျိုးစီတစ်မျိုးစီမတူညီသော ကောင်းချီးကိုပေးခဲ့သည် (က၊ ၄၉း၁-၂၇)။

ဣသရေလလူမျိုးတို့သည် သုံ့ပန်းအဖြစ်တစ်ကျွန်းတစ်နိုင်ငံ ရောက်နေသော် လည်းကောင်း၊ ဧည့်သည်ဖြစ်နေရသော်လည်းကောင်း ကတိတော်ပြည်ကိုသာ မျှော်လင့်လျက်ရှိသည်။ ကမ္ဘာဦးကျမ်းသည် အဲဂုတ္တုပြည်မှဣသရေလနှင့် သူ၏ သားသမီးများ အကြောင်းနှင့် အဆုံးသတ်သွားသည့်တိုင် ယောသပ်၏ ပြောဆိုသောစကားအချို့မှာ အခြားနေရာကိုရည်ညွန်းထားသည်။ ‘‘ယောသပ်ကလည်း၊ အကျွန်ုပ်သေတော့မည်။ အကယ်စင်စစ် ဘုရားသခင်သည် သင်တို့ကို အကြည့်အရှုကြွလာတော်မူမည်။ အာဗြဟံ၊ ဣဇာက်၊ ယာကုပ်တို့အား ကျိန်ဆိုသော ပြည်သို့၊ ဤပြည်မှ ဆောင်သွားတော်မူမည်ဟု အစ်ကိုတို့အားဆို၏’’ (က၊ ၅ဝး၂၄)။

တနင်္ဂနွေနေ့ ဇွန်လ ၁၉ ရက်

ယောသပ်ဆီသို့ယာကုပ်သွားခြင်း

က၊ ၄၆ ကိုဖတ်ပါ။ ယာကုပ်သည် ခါနာန်မှမည်သည့်ပုံစံဖြင့် ထွက်ခွာသနည်း။

--------------------------------------------------------------------------------------------------

ယာကုပ်သည် မိမိနေထိုင်ရာခါနာန်ပြည်ကို စွန့်သွားသောအချိန်မှာ သူ၌ မျှော်လင့်ချက်အပြည့်ရှိသည်။ ဆာလောင်မှုနှင့်ကင်းရတော့မည်။ ယောသပ်သည် အသက်ရှင်ဆဲဖြစ်သည်။ တွေ့ချင်မြင်ချင်လိုစိတ်ကြောင့် ကတိတော်ပြည်ကို ချန်ခဲ့ကာထွက်သွားခဲ့သည်။

ယာကုပ်၏ထွက်ခွာသွားခြင်းသည် အာဗြဟံကို ဘုရားသခင် ထွက်ခွာစေခြင်းနှင့် ခံစားမှုတူညီအမှတ်ရစေပါသည်။ အာဗြဟံမှာနေရပ်ကိုစွန့်၍ ကတိတော်ပြည်သို့ ဦးတည်သွားခဲ့ခြင်းဖြစ်သည်။ ယာကုပ်သည်ဘုရားသခင်အထံတော်မှ အာဗြဟံ ကတိတော် ကြားခဲ့ရသလိုမျိုး သူသည်လည်းကြားခဲ့ရသည်။ ‘‘လူမျိုးကြီး’’ ဖြစ်စေပါမည်ဟု ကတိတော် ကိုရရှိခဲ့သည်။ (က၊ ၄၆း၃ ကို က၊ ၁၂း၂) နှင့်နှိုင်းယှဉ်ဖတ်ပါ။ ယခုတစ်ဖန်ဘုရားရှင်ခေါ်တော်မူခြင်းသည်လည်း အာဗြဟံကို ခေါ်တော် မူခြင်းနှင့် တူပါသည်။ ပဋိညာဉ်ကိုဖွဲ့ဆိုထားပေးသည်။ အခြေအနေနှစ်ရပ်လုံးတွင် ဘုရားရှင်သည် ‘‘မကြောက်နှင့်’’ ဟုဆိုသော အသံတော်ဖြင့် အသေအချာ မိန့်မှာခဲ့သည်။ (က၊ ၄၆း၃ ကို က၊ ၁၅း၁) နှင့်နှိုင်းယှဉ်ဖတ်ပါ။ အနာဂတ်ခရီးအတွက် အလင်းတန်းရောင်ခြည် လင်းလျက်ရှိနေသည်။

အဲဂုတ္တုပြည်သို့သွားသောယာကုပ် (ဣသရေလ) ၏သားသမီးစာရင်း၌ သမီးများ ၏အမည်ပါ ပါရှိနေသည် (က၊ ၄၆း၇)။ သားသမီးရတနာ မထွန်းကားခဲ့သော အာဗြဟံကို ဘုရားရှင်ကတိပေးခဲ့သည့်အတိုင်း ယခုမှာ ယာကုပ်နှင့် သားသမီး များစွာထွန်းကား ပေးခဲ့ပြီ။ ‘‘ခုနစ်ဆယ်’’ တည်းဟူသော အရေအတွက် စာရင်းတွင် ယာကုပ်ပါဝင်သည်။ ယောသပ်လည်းပါဝင်သည်။ ယောသပ်၏ သား နှစ်ယောက် အပါအဝင် အားလုံးကို ဆိုလိုသည်။ အဲဂုတ္တုသို့သွားသော ဣသရေလ လူဖြစ်သည်။ အရေအတွက် (၇ဝ) သည် လူမျိုးတို့၏အရေအတွက်ဟု လက္ခဏာ ထင်ရှားသည် (က၊ ၁ဝ)၊ လူမျိုးအားလုံး၏ အချုပ်သည် ယာကုပ်၏ ခရီးစဉ်ဖြင့် စတင်ခဲ့သည်။

နောက်နှစ်ပေါင်းများစွာကြာလာသောအခါ ထိုအမှန်တရား၏ ထောက်ခံချက်သည် ပို၍ခိုင်လုံလာလိမ့်မည်။ ကယ်တင်ခြင်းစီမံကိန်းအရ ကပ်တိုင်နှင့်ပြည့်ဝစွာ ဖော်ပြချက် မှန်သမျှသည် လူသားအားလုံးအတွက် ဖြစ်ကြောင်း၊ နေရာတိုင်းအတွက် ဖြစ်ကြောင်းနှင့် အာဗြဟံ၏သား၊ သမီး၊ မြေးအတွက်သာ မဟုတ်ကြောင်းကိုသိရသည်။

တစ်နည်းအားဖြင့် ယင်းမိသားစု၏အကြောင်းကို မည်မျှပင် စိတ်ဝင်စားခြင်း ရှိပါစေ၊ အာဗြဟံ၏မျိုးစေ့နှင့်ပတ်သက်သော ဝိညာဉ်ရေး သင်ခန်းစာများကို ကျွန်ုပ်တို့ ရရှိနိုင်သည်။ ယင်းအကြောင်းအရာမျိုးသည် ဘုရားရှင်၏မှတ်တမ်း စာရင်းတွင် ထည့်သွင်းထားပြီး ကယ်တင်ခြင်းသမိုင်းရာဇဝင်၌ တစ်စိတ် တစ်ဒေသ အဖြစ်ပါဝင် နေပါသည်။ သူတို့၏အကြောင်းအရာများသည် ဘုရားသခင်၏ အကြံအစည်တော် အတိုင်း ဤကမ္ဘာပေါ်ရှိကျရှုံးနေသော လူသားများကို များနိုင်သည် ထက်များစွာ ရွေးနုတ်ကယ်တင်ရန်ဖြစ်သည်။

‘‘ယုဒအမျိုး၊ ဟေလသအမျိုးကိုမရွေး၊ လူအပေါင်းတို့ကို အစိုးရသော အရှင်တစ်ပါးတည်ရှိ၍၊ ကိုယ်တော်ကိုပတ္ဃနာဦပသောသူအပေါင်းတို့၌ ကျေးဇူးကြွယ်ဝ တော်မူ၏။ အကြောင်းမူကား၊ ထာဝရဘုရားကို ပတ္ဃနာပြုသောသူရှိသမျှတို့သည် ကယ်တင်တော်မူခြင်းသို့ရောက်ရကြလတ္တံ့’’ (ရောမ၊ ၁ဝး၁၂၊ ၁၃)။ ရှင်ပေါလုသည် ကမ္ဘာစကြဝဠာဆိုင်ရာ ဧဝံဂေလိတရားအကြောင်း မည်သို့ပြောထားသနည်း။ ပို၍အရေးပါချက်မှာ ကျွန်ုပ်တို့ကို ဧဝံဂေလိသတင်းကျယ်ပြန့်ရန် မည်သို့တာဝန်ပေးသော စကားဖြစ်သနည်း။

တနင်္လာနေ့ ဇွန်လ ၂ဝ ရက်

အဲဂုတ္တုတွင်ယာကုပ်အခြေချခြင်း

ယောသပ်အသက်ရှင်သေးကြောင်းကို ယာကုပ်သတင်းကြားရသည့် စကားထက် စိတ်ဝင်စားစရာသူ၌မရှိတော့ပါ။ အဲဂုတ္တုပြည်၌ ယောသပ် အသက်ရှင်နေသေး ကြောင်းသူကြားရသည်။ ဘုရားရှင်သည်လည်း သူ့အား ‘‘ညတွင်အိပ်မက်ရူပါရုံ’’ ကိုပေးခဲ့သည် (က၊ ၄၆း၂)။ ထိုရူပါရုံအတွင်း သူ့အားနေရာမှထွက်ခွာရန်လည်း မိန့်တော်မူခဲ့သည်။ ယာကုပ်သည် အဲဂုတ္တု၌နေထိုင်ရန် ကတိတော်ပြည်ကို ချန်ထား ရစ်ခဲ့သည်။ နောက်ပိုင်း၌ ထိုနေရာသို့ဘုရားရှင်၏သားသမီးများ မသွားလိုသောနေရာ ဖြစ်လာသည် (တရား၊ ၁၇း၁၆)။

က၊ ၄၇ ကိုဖတ်ပါ။ ကျွနု်ပ်တို့အတွက် ဝိညာဉ်ရေးစည်းမျဉ်း စည်းကမ်းများကို မည်သို့တွေ့ရှိနိုင်ပါသနည်း။

-----------------------------------------------------------------------------------

ယောသပ်သည် ညီအစ်ကိုငါးယောက်ကိုခေါ်၍ ဖါရောမင်း၏ ရှေ့တော်သို့ဝင် ရောက်ပြီး နေထိုင်စရာမြေနေရာကို သတ်မှတ်အတည်ပြု စေပါသည်။ ဝန်ကြီးချုပ်ရာထူးရှိသော ယောသပ်ကို အရေးပေးခြင်းဖြင့် မင်းဆက်ရာထူးအဖြစ် သတ်မှတ်ဂုဏ်ဦပခဲ့သည်။ သို့သော်လည်း ယောသပ်သည် ယေဟောဝါအရှင်ကိုသာ အမှန်အကန်ကိုးကွယ်ယုံကြည်လျက်ရှိသည်။ သူ၏ညီအစ်ကိုများအား တစ်ပါး အမျိုးသားတို့၏ဓလေ့ထုံးစံမှ ကယ်တင်ရန် ကြိုးစားသည်။ ထိုကြောင့် ညီအစ်ကိုများကို အကြံပေးသည့်စကားမှာ ရှင်ဘုရင်မှမေးခွန်းထုတ်လာလျှင် မိမိတို့အသက် မွေးလုပ်ကိုင်သောအလုပ်ကို ပွင့်ပွင့်လင်းလင်းသာဖြေဆိုရန်ဖြစ်သည်။ ယာကုပ်၏ သားများသည် ယောသပ်၏အကြံပေးခြင်းကို လိုက်လျောကြ၏။ တစ်ကျွန်းတစ်နိုင်ငံ၌ လာရောက်နေထိုင်ရသောကာလအတွက် အထူးသတိထားကြသည်။ အစဉ်အမြဲ နေထိုင်ရန်လည်းမဟုတ်ရပါ။ အခွင့်သာလျှင်ထွက်ခွာသွားရန်ကို ကြံစည် နေပါသည်။ ရှင်ဘုရင်သည်လည်း သူတို့အားနေထိုင်စရာအိမ်နှင့် မြေသြဇာကောင်းသော နေရာကိုပေးသည်။ ဂေါရှင်အရပ်ပင်ဖြစ်သည်။ ရှေးဘိုးဘေးနှင့်ပရောဖက်များစ. ၂၃၃.

ပညာသားပါစွာဖြင့် ဖါရောမင်းသည်လည်း ရောက်လာကြသော တစ်ကျွန်း တစ်နိုင်ငံသား များအား တောင်းရမ်းမှီခိုစားသူမဖြစ်စေလိုပါ။ မိမိတို့ အသိုက်အဝန်းနှင့် မိမိတို့အလုပ်အကိုင်ကို ပြင်ဆင်စီစဉ်ပေးသည် (က၊ ၄၇း၃)။ မိမိတို့ရောက်ရှိသော ပတ်ဝန်းကျင်အသစ်နှင့် သဟဇာတဖြစ်ရန် ကြိုးစားရသည်။ သူတို့၏ ကျွမ်းကျင်သော လုပ်ငန်းကိုလည်း ရှင်ဘုရင် အသုံးချချင်သည်။ ‘‘သိုး၊ နွားအုပ်အရာ’’ ကိုလည်း ချီးမြှင့်ပေးသည် (က၊ ၄၇း၆)။

ယာကုပ်သည် အာဂန္တုဖြစ်ရသော်လည်း ကြောက်ရွံ့စိတ်မရှိ။ ဖါရောမင်း၏ ရှေ့၌ရပ်၍ ‘‘ဖါရောမင်းကိုကောင်းချီးပေးခဲ့သည်’’ (က၊ ၄၇း၇)။ သူသည်နှိမ့်ချသော ဧည့်သည်ဖြစ်သည်။ ဖါရောမင်းကိုကောင်းချီးပေးရသောသူ ဖြစ်သည်။ ကြီးကျယ် ခမ်းနားလှသော အဲဂုတ္တုရှင်ဘုရင်ကို စကားပြောခဲ့ရသည်။ အဘယ်ကြောင့် ထိုသို့ဖြစ်ရသနည်း။

ကြိယာပုဒ်တစ်ခု၌ ‘‘အမက်၊ လိဖနီ’’ ဟုဆိုထားသည်။ အဓိပ္ပာယ်မှာ ‘‘ရှေ့တော်၌ထား၏’’ (က၊ ၄၇း၇)၊ ထိုစကားအသုံးအနှုန်းကို များသောအားဖြင့် ယဇ်ပုရောဟိတ်နှင့်ပတ်သက်၍ သုံးနှုန်းတတ်သည် (ဝတ်၊ ၁၄း၁၁)။ ရှေးအဲဂုတ္တု ယဉ်ကျေးမှု၌ ရှင်ဘုရင်ဖါရောမင်းတို့ကို ယဇ်ပုရောဟိတ် အဖြစ်လည်း သတ်မှတ်ကြသည်။ ဘာသာရေးဝိညာဉ်သဘောနှင့်သက်ဆိုင်သည်။ ယာကုပ်သည် အဲဂုတ္တုပြည်ရှိ ယဇ်ပုရောဟိတ်မင်းထက်မြင့်သော၊ ဖါရောမင်းထက် မြင့်သော သဘော၌သက်ရောက်သည်။

ကျွန်ုပ်တို့၏အသက်တာ၌ အခြားသူများကို ဆက်ဆံပြောဆိုသောအခါ ကျွန်ုပ်တို့သည် မင်းစည်းစိမ်ရှိသောယဇ်ပုရောဟိတ်မျိုး၊ သန့်ရှင်းသောလူမျိုး ပိုင်ထိုက်တော်မူသော အပေါင်းအသင်း (၁ပေ၊ ၂း၉) ကျွနု်ပ်တို့၏ ယုံကြည်ခြင်းသည် ကျွနု်ပ်တို့၏လုပ်ရပ်ကို မည်သို့ပေါ်လွင်စေသနည်း။

အင်္ဂါနေ့ ဇွန်လ ၂၁ ရက်

ယောသပ်၏သားများကိုယာကုပ်ကောင်းချီးပေးခြင်း

ယာကုပ်သည် မိမိအသက်တာကုန်လွန်ရန် နီးလာသည်နှင့် သူရောက်ခဲ့သော ဗေသလအရပ်ကို ပြန်၍အမှတ်ရနေသည် (က၊ ၃၅း၁-၁၅)။ ဘုရားရှင်မှကတိတော်ကို ပြန်၍ဆန်းသစ်ပေးကာ၊ ‘‘အစဉ်အမြဲပိုင်ဆိုင်မှု’’ (က၊ ၄၈း၄) ကိုပေးခဲ့သည်။ ထိုကတိတော်ကိုအာဗြဟံအား ဘုရားသခင် ပေးခဲ့ပြီးဖြစ်သည် (က၊ ၁၇း၈)။ မျှော်လင့်စရာကတိတော်ပြည်သည်လည်းရှိပြီ။ ထိုကြောင့် သူသေလွန်ရမည့် အကြောင်းအတွက် စိတ်သက်သာရာရှိလှသည်။ ယာကုပ်သည် ယောသပ်၏ သားနှစ်ယောက်ဖြစ်သော အဲဂုတ္တုပြည်၌ မွေးဖွားသူတို့ကိုခေါ်၍ ကောင်းချီးပေးသည်။ အနာဂတ်ကတိေတာ်အတွက် သူ၏မျိုးစေ့အစစ်အမှန်ကလေးများဖြစ်သည်။ က၊ ၄၈ ကိုဖတ်ပါ။ အဘယ်ကြောင့် ယာကုပ်သည် ယောသပ်၏သားနှစ်ယောက်ကို ကောင်းချီးပေးရသနည်း။ အခြားမြေးများကို အဘယ်ကြောင့် ကောင်းချီးမပေးရသနည်း။

-----------------------------------------------------------------------------------

ယောသပ်၏သားနှစ်ယောက်ဖြစ်သည့် မနာရှေနှင့်ဧဖရိမ်ကိုသာ ယာကုပ် ကောင်းချီးပေးသော မြေးများဖြစ်သည်။ သို့ဖြစ်၍ အခြားမြေးများထက်ပို၍ မြင့်သော အဆင့်တွင်ရှိသည် (က၊ ၄၈း၅)။ ယာကုပ်သည် ဒုတိယသားဧဖရိမ်ကို ပထမသား မနာရှေထက်သာ၍ ကောင်းချီးပေးသည်။ ယာကုပ်၏ကောင်းချီးသည် ယောသပ် ကိုရည်ရွယ်ခြင်းဖြစ်သည် (က၊ ၄၈း၁၅)။

ဘုရားရှင်သည်သူတို့ကို အတိတ်အချိန်၌စောင်မသကဲ့သို့ အနာဂတ် အချိန်၌လည်း သစ္စာနှင့်ကြည့်ရှုတော်မူလိမ့်မည်။ ယာကုပ်သည် အာဗြဟံ၊ ဣဇာက်တို့ ကိုးကွယ်သော ဘုရားကို ယုံကြည်ကိုးစားသည် (က၊ ၄၈း၁၅)။ ထိုဘုရားသည်ပင် ‘‘ငါ့ကိုခပ်သိမ်းသောဘေးဒဏ်အထဲမှ ကယ်နုတ်တော်မူသော ဘုရား’’ (က၊ ၄၈း၁၆)။ ယာကုပ်သည်စိတ်ထဲ၌ ‘‘ဗေသလအရပ်ရှိဘုရားသခင်’’ (က၊ ၃၁း၁၃)၊ သူနပန်းလုံးခဲ့သောဘုရား (က၊ ၃၂း၂၉) သူ၏နာမည်ကို ယာကုပ်မှဣသရေလသို့ ပြောင်းပေးသောဘုရား (က၊ ၃၂း၂၆-၂၉)။

ထိုသို့သောအတွေ့အကြုံမျိုးကြောင့် ဘုရားရှင်သည် မကောင်းမှု အပေါင်းမှ ကောင်းချီးဖြစ်စေနိုင်သူဖြစ်သောကြောင့် ယာကုပ်သည် သူ၏မြေးများကို ပစ္စုပ္ပန်ကာလ တွင်သာ ဘုရားရှင်ကြည့်ရှုမည်မကဘဲ သူနှင့်ယောသပ်ကို ပြုခဲ့သကဲ့သို့ အနာဂတ် အတွက် မျှော်လင့်ချက်ကြီးစွာဖြင့် သူ၏အမျိုးအနွယ် တို့သည် ခါနာန်ပြည်သို့ ပြန်လာရမည်ဟု ယုံကြည်မှုရှိသည်။ မျှော်လင့်ချက်အတိုင်းပင် ရှေခင်အရပ်သို့ ပြန်လာကြရသည် (က၊ ၄၈း၂၂)။ သာမန်မြေနေရာသာမဟုတ်၊ အပိုင်စားရရှိသော နေရာဖြစ်သည် (က၊ ၃၃း၁၉)။ ယောသပ်၏အရိုးကိုလည်း ရှေခင်အရပ်၌မြှုပ်နှံခဲ့သည် (ယောရှု၊ ၂၄း၃၂)။ ထိုမြေကို ဣသရေလအမျိုးအားလုံးအား မျှဝေပေးခဲ့သည် (ယောရှု၊ ၂၄း၁)။ ဖြစ်လာသမျှအကြောင်းအလုံးစုံသည် ယာကုပ်၏စိတ်၌ထားသော မျှော်လင့်ချက်ဖြစ်သည်။ ဘုရားရှင်ကတိပေးတော်မူသောအရာမှာ ဤမိသားစုအားဖြင့် လူမျိုးအပေါင်းတို့သည် ကောင်းချီးမင်္ဂလာရရှိလိမ့်မည် (က၊ ၁၂း၃)။

တ၊ ၃း၂၅၊၂၆ ကိုဖတ်ပါ။ ရှင်ပေတရု၏အဆိုအရ က၊ ၁၂း၃ သည် မည်သို့ပြည့်စုံသွားသနည်း။ ယင်းကောင်းချီးကို ကျွနု်ပ်တို့ မည်သို့ရရှိနေသနည်း။

ဗုဒ္ဓဟူးနေ့ ဇွန်လ ၂၂ ရက်

ယာကုပ်သည်သားများကိုကောင်းချီးပေးခြင်း

က၊ ၄၉း၁-၂၈ ကိုဖတ်ပါ။ ယာကုပ်မှသားများကို ကောင်းချီး ပေးခြင်းသည် ဝိညာဉ်ရေးရာနှင့် မည်သို့သက်ရောက်မှုရှိသနည်း။

-----------------------------------------------------------------------------------

ဣသရေလ၏အနွယ်သည် သာမန်သမိုင်းကြောင်းရာဇဝင်ထက်၊ သာလွန်သော အကြောင်းအရာထက်ပို၍ အနာဂတ္တိစကားကိုဖော်ပြသည်။ ယာကုပ်ကိုယ်တိုင် မေရှိယကိုတွေ့၍ ကယ်တင်ခြင်းမျှော်လင့်ချက်ရရှိခဲ့သည်။ ထိုမျှော်လင့်ချက်သည် ယာကုပ်၏ပထမဦးဆုံးစကားမှာတွေ့ရသည်။ ‘နောက်ဆုံးသောနေ့ရက်’ (က၊ ၄၉း၁) ဟုဆိုထားသည်။ ရည်ညွန်းပြောဆိုချက်မှာ ရောက်လာမည့် မေရှိယဘုရင် အကြောင်းဖြစ်သည် (ဟေရှာ၊ ၂း၂။ ဒံ၊ ၁ဝး၁၄)။

ယင်းကျမ်းချက်သည် အနာဂတ်အချိန်အတွက် ဣသရေလလူများနှင့် ဒွန်တွဲသွားခဲ့သည်။ ကြိုတင်စီမံထားခြင်းမျိုးမဟုတ်ပါ။ ဘုရားသခင်သည် လူကို မဖြစ်မနေ သူစီစဉ်သည့်အတိုင်းသွားရမည်ဟု အလိုတော်မျိုးမရှိပါ။ လူတို့ ကျင့်သည့်အတိုင်းနှင့် သားသမီးများကျင့်သည့်အတိုင်းသာ ရင်ဆိုင်ကြရမည်။ အပြစ်မဲ့သူကို သတ်ဖြတ်မည့်သူအကြောင်း ဘုရားရှင်ဦကိတင်သိထားပါသည်။ ဘုရားရှင်အလိုတော်ရှိရာ လူသတ်ကောင်သည် အပြစ်မဲ့သူကိုသတ်စေသည့် သဘောမျိုး မဟုတ်ပါ။

က၊ ၄၉း၈-၁၂ ကိုဖတ်ပါ။ မည်သို့သော အနာဂတိ္တစကားမျိုး ဖြစ်သနည်း။ အဘယ်ကြောင့်အရေးကြီးသနည်း။

-----------------------------------------------------------------------------------

လူသားများ၏စိတ်ဆန္ဒရှိသမျှကို ဘုရားရှင်ဦကိတင်သိမြင်ထားသည်။ ကိုယ်တော်သည် ယုဒ၏အနွယ်မှ မေရှိယပေါ်ထွန်းမည့်အစီအစဉ်ကို လုပ်ဆောင်ခဲ့သည်။ ယုဒ (က၊ ၄၉း၈-၁၂)၊ ခြင်္သေ့ကိုကိုယ်စားပြုသူ (က၊ ၄၉း၉)၊ ဂုဏ်ဦပချီးမွမ်းသည်။ ယုဒသည် ဒါဝိဒ်မင်းကိုဖွားမြင်စေမည်။ ‘‘ရှိလော’’ ‘‘ရှာလုမ်’’ ငြိမ်သက်ခြင်းကို ယူဆောင်လာမည် (ဟေရှာ၊ ၉း၆၊၇)၊ ထိုသူကို ‘‘လူမျိုးတို့သည် ဆည်းကပ်ကြလိမ့်မည်’’ (က၊ ၄၉း၁ဝ)။

ဂျူးလူမျိုးများသည် နှစ်ပေါင်းကြာရှည်စွာ မေရှိယကြွလာမည့်အချိန်ကို စောင့်စားခဲ့ကြသည်။ ခရစ်ယာန်များသည် ထိုကျမ်းချက်ကို ယေရှုအား ညွန်းဆိုသည်ဟုလက်ခံကြသည်။ ‘‘လူမျိုးတို့သည် ဆည်းကပ်ကြလိမ့်မည်’’ (က၊ ၄၉း၁ဝ)။ ဓမ္မသစ်ကျမ်း၌ရေးသားထားသည့်အတိုင်း ‘‘ခပ်သိမ်းသော သတ္တဝါတို့သည် ယေရှု၏ဘွဲ့နာမ၌ဒူးထောက်၍’’ (ဖိလိပ္ပိ၊ ၂း၁ဝ) အကြောင်းကို ရည်ညွန်းဟန်ရှိသည်။

အယ်လင်ဂျီဝှိုက်၏ရေးသားချက်၌ ခြင်္သေ့သည်တောဘုရင်ဖြစ်သည်။ အမျိုးအနွယ်နှင့်ကိုက်ညီပါသည်။ ဒါဝိဒ်သည် ထိုအနွယ်မှဆင်းသက်လာသည်။ ဒါဝိဒ်၏သားရှိလောသည် ခြင်င်္သေ့၏အနွယ်အစစ်အမှန်ဖြစ်သည်။ ယုဒမှ ဆင်းသက်လာသည်။ နောက်ဆုံး၌ လောကတန်ခိုးအားလုံးသည် သူ၏ရှေ့၌ ဒူးထောက်ကြရမည်။ တိုင်းနိုင်ငံအားလုံးသည် သူ၏အုပ်စိုးမှုကို ခံကြရမည်။ ရှေးဘိုးဘေးနှင့်ပရောဖက်များ စ. ၂၃၆.

ကျွန်ုပ်တို့ အဘယ်ကြောင့်ခိုလှုံသင့်သနည်း။ ရှိသမျှတိုင်းနိုင်ငံအားလုံး မဝင်ရောက်မီ ကျွန်ုပ်တို့အဘယ်ကြောင့် တိုးဝင်သင့်သနည်း။

ကြာသပတေးနေ့ ဇွန်လ ၂၃ ရက်

ကတိတော်ပြည်အတွက်မျှော်လင့်ချက်

က၊ ၄၉း၂၉-၅ဝး၂၁ ကိုဖတ်ပါ။ ကမ္ဘာဦးကျမ်း၏နိဂုံးပိုင်းတွင် ကြီးမားသောမျှော်လင့်ချက်ကို တွေ့ရပါသလား။

-----------------------------------------------------------------------------------

ကမ္ဘာဦးကျမ်း၏နိဂုံးပိုင်းကို မျှော်လင့်ချက်အပြည့်ဖြစ်စေသော အကြောင်း အရာသုံးခုဖြင့် အဆုံးသတ်ပေးခဲ့သည်။

ပထမအချက်သည် ဣသရေလအမျိုးတို့ ကတိတော်ထားရာ ခါနာန်ပြည်သို့ပြန်သွားရမည်။ ကျမ်းရေးသူရှင်မောရှေမှ ယာကုပ်နှင့်ယောသပ် တို့၏ သေဆုံးခြင်းနှင့်မြှုပ်နှံသဂြိုဟ််ခြင်းအကြောင်းကို ထည့်သွင်းပေးပြီး ကတိတော်ပြည်နှင့် ဆိုင်သောအရာကို ညွန်ပြပေးခဲ့သည်။ ချက်ချင်းဆိုသလို ယာကုပ်၏ကောင်းချီးနှင့် ဣသရေလတစ်ဆယ့်နှစ်မျိုးအကြောင်း ပုရောဖက်ဦပချက် (က၊ ၄၉း၂၈) ယာကုပ်သည် သူ၏သေဆုံးခြင်းအကြောင်းကို စီမံခဲ့သည်။ သူ့အားခါနာန်ပြည်၌ သဂြိုဟ်ရန် မှာရစ်ခဲ့သည်။ မံရေမြို့၊ မပ္ပေလအရပ်ရှိဂူ၊ စာရာကိုမြှုပ်နှံသဂြိုဟ်သည့်အရပ်၌ မြှုပ်နှံသဂြိုဟ်ခဲ့သည် (က၊ ၄၉း၂၉-၃၁)။ သမိုင်းအရ ထိုအသုဘအခမ်းအနားသည် ကြိုတင်လုပ်ဆောင် ပြင်ဆင်ထားလျက် အဲဂုတ္တုမှ နှစ်ရာချီကြာသည့်အထိထိန်းသိမ်းကာ ဣသရေလတို့ထွက်မြောက်ရာအချိန်ကျမှ ခါနာန်ပြည်သို့ယူဆောင် သွားခြင်းဖြစ်သည်။ ဒုတိယအချက်မှာ ဘုရားရှင်သည် အဆိုးထဲမှအကောင်းကို ဖြစ်စေသော အချက်ဖြစ်သည်။ ယာကုပ်သေဆုံးပြီး မြှုပ်နှံပြီးချိန်ယောသပ်၏ ညီအစ်ကိုတို့သည် ဖခင်မရှိတော့သောကြောင့် ယောသပ်ကိုကြောက်ရွံ့ကြသည်။ ‌ယောသပ်ရှေ့သို့လာပြီး ဦးညွတ်ကြသည်။ ယောသပ်၏အစေခံကျွန်များဖြစ်ရလျှင် ဖြစ်ရပါစေဟု တောင်းပန် ကြသည် (က၊ ၅ဝး၁၈)။ ထိုမြင်ကွင်းမှာ ယောသပ်အိပ်မက်ခဲ့သည့်အတိုင်းပင်ဖြစ်သည်။ ယောသပ်ကလည်း ‘‘မကြောက်ကြရန်’’ ကတိပေးပြန်သည် (က၊ ၅ဝး၁၉)။ အနာဂတ်အတွက် ရည်ညွန်းချက်ဖြစ်သည် (က၊ ၁၅း၁)။ ‘‘ဆိုးခဲ့သောသူ၏ဘဝကို ဘုရားရှင်သည် ကောင်းသောအကြောင်းကိုပြန်၍ ဖြစ်စေပြီ’’ (က၊ ၅ဝး၁၉-၂၁) (က၊ ၄၅း၅၊ ၇-၉) နှင့်နှိုင်းယှဉ်ဖတ်ပါ။ လူသားတို့၏မပြည့်စုံခြင်း၊ ကျဆုံးခြင်းကို အောင်နိုင်ခြင်းအဖြစ် ဘုရားရှင်ပြောင်းလဲပေးနိုင်သည်။

တတိယအချက်မှာ ဘုရားရှင်သည် ကျဆုံးနေသောလူသားများကို ကယ်တင်တော် မူမည်။ ကမ္ဘာဦးကျမ်း၏ နောက်ဆုံးကျမ်းပိုဒ်၌ ယောသပ်သေဆုံးကြောင်းကို ဖော်ပြသည်။ ထူခြားချက်တစ်ခုမှာ ယောသပ်သည် မိမိ၏အရိုးကိုမြှုပ်နှံရန် အမိန့် ပေးခဲ့ခြင်း မရှိပါ။ ထိုသို့အမိန့်ပေးမည့်အစား ‘‘ထာဝရဘုရားသည် သင်တို့ကို အကြည့်အရှုကြွလာတော်မူမည်။ အကျွန်ုပ်အရိုးကို ဤအရပ်မှယူသွားရမည်ဟူ၍ ဣသရေလအမျိုးသားတို့ကို ကျိန်ဆို၏’’ (က၊ ၅ဝး၂၅)။ ထိုစကားကိုလည်း ဣသရေလ လူတို့သည် နောက်နှစ်ပေါင်းများစွာ ကြာသည့်အထိစောင့်ဆိုင်းကာ အဲဂုတ္တုမှ ထွက်လာသောအခါ တစ်သဝေမတိမ်း နားထောင်ရန်လုပ်ဆောင်ခဲ့ကြသည် (က၊ ၁၃း၁၉)။ ကတိတော်ပြည်ခါနာန်သည် အမှန်ပင် ကြိုတင်ဖတ်ထားသောအရိပ် ကတိတော်ဖြစ်သည်။ ကယ်တင်ခြင်း၏ မျှော်လင့်ရာအစစ်ပင်ဖြစ်သည်။ ယေရုရှလင် မြို့သစ်၊ ကောင်းကင်သစ်၊ မြေကြီးသစ်နှင့်ဆိုင်ရာ ကတိတော် မျိုးပင်ဖြစ်သည်။ ကျွန်ုပ်တို့အားလုံးအတွက် မျှော်လင့်စရာ၊ ရှိလော၏ သေခြင်း၌တည်သော မျှော်လင့်ချက် ဖြစ်သည်။

ဗျာ၊ ၂၁း၁-၄ ကိုဖတ်ပါ။ ယင်းကျမ်းချက်သည် ကျွန်ုပ်တို့အတွက် သိက္ခာအရှိဆုံးမျှော်လင့်စရာဖြစ်သည်။ ကတိတော်မပါလျှင် ကျွန်ုပ်တို့ အသက်တာ၌ ဒုက္ခပေါင်းများစွာရင်ဆိုင်ရပြီး သေဆုံးပြီးနောက် မည်သည့် မျှော်လင့်စရာ ရှိပေအုံးမည်နည်း။

သောကြာနေ့ ဇွန်လ ၂၄ ရက်

ဆက်လက်လေ့လာရန်။

အယ်လင်ဂျီဝှိုက်၏ ‘‘ရှေးဘိုးဘေးများနှင့်ပုရောဖက်များ’’ စာအုပ်မှ စာမျက်နှာ ၂၃၃-၂၄ဝ တွင်ပါသော ‘‘ယောသပ်နှင့်ညီအစ်ကိုများ’’ အကြောင်းကို ရှာဖွေဖတ်ပါ။

ယောသပ်၏အသက်တာသည် ယေရှုခရစ်တော်၏အသက်တာကို ပုံဆောင် ထားသည်။ ညီအစ်ကိုများက သူတို့ထက်သာလွန်မည်ကို မနှစ်မြို့၍ အမုန်းတရား ရှေ့တန်းတင်ကာ အဲဂုတ္တုသို့ ကျွန်တစ်ယောက်ကဲ့သို့ ရောင်းစားခဲ့သည်။ အဲဂုတ္တုသို့ ခေါ်ခြင်းခံရသောအခါ၌ အိပ်မက်ကိစ္စကို သူတို့စိတ်ထဲမထားတော့ပါဟု လိမ်လည် ပြောဆိုခဲ့ကြသည်။ စိတ်ထဲ၌မူ ဘုရားရှင်သည် သူတို့လုပ်သမျှအပြစ်အတွက် စီရင် လိမ့်မည်ဟု ထင်နေကြဆဲဖြစ်သည်။ ထိုနည်းတူ ဂျူးဘာသာရေးအကြီးအကဲများနှင့် ယဇ်ပုရာဟိတ်တို့သည် ခရစ်တော်ကိုမနာလိုဖြစ်ကြသည်။ လူထု၏ ထောက်ခံခြင်းကို ခရစ်တော်ရရှိမည်ကို အထူးစိုးရိမ်ကြသည်။ ခရစ်တော်ကို သတ်ပစ်ကြသည်။ ရှင်ဘုရင်အဖြစ်ကြွလာမည်ကို ကာကွယ်ထားကြသည်။ သို့သော် ထိုပြစ်မှုအတွက် သူတို့ပေးဆပ်ခဲ့ကြရသည်။

ယောသပ်သည် အဲဂုတ္တုပြည်၌ချုပ်နှောင်ခံခဲ့ရသော်လည်း ဘုရားရှင် စီစဉ်၍ သူ၏ဖခင်နှင့်ညီအစ်ကိုများအတွက် ကယ်တင်သူဖြစ်လာရသည်။ ထိုအချက်သည် ညီအစ်ကိုတို့၏အပြစ်ကို လျော့နည်းသွားစေသော သဘောမျိုးမဖြစ်ပါ။ ထိုနည်းတူ ခရစ်တော်အသေခံခြင်း၌ ရန်သူတို့သည် ကိုယ်တော်ကိုလူသားတစ်ရပ်လုံးအတွက် ရွေးနုတ်ရှင်ဖြစ်လာစေပါသည်။ ကျရှုံးခဲ့သောလူသားအားလုံးအတွက် ကယ်တင်ရှင် ဖြစ်လာသည်။ ကမ္ဘာကြီးကို အုပ်စိုးသူဖြစ်လာသည်။ သို့သော် လူသတ်သမားတို့၏ ရာဇဝတ်မှုမှာ ပျက်ပြယ်ခြင်းမရှိပါ။ ဘုရားရှင်ပြင်ဆင်ထားပြီး ပြန်လည် ပေးဆပ်ကြရမည်။ ကိုယ်တော်၏ဘုန်းတော်နှင့်လည်းမဆိုင်ပါ။ လူတစ်ဦး၏ ကောင်းမှု အတွက် ကြောင့်လည်း မသက်ဆိုင်ပါ။

ယောသပ်သည် တစ်ပါးအမျိုးသားများလက်သို့ မိမိ၏ညီအစ်ကို အရင်းအချာများက ရောင်းစားပစ်လိုက်သည်။ ထိုနည်းတူ ခရစ်တော်သည် ရန်သူ၏ လက်သို့ သူ့ကိုတပည့်တော်များထဲမှတစ်ယောက်လာရောင်းစားခဲ့သည်။ ယောသပ်သည် မိမိအကျင့်သီလကောင်းခြင်းကြောင့် မတရားစွပ်စွဲခံရပြီး ထောင်တွင်းချပစ်ခံခဲ့ရသည်။ ထိုနည်းတူ ခရစ်တော်သည် ဖြောင့်မတ်ခြင်းကို လက်ကိုင်စွဲထားသောကြောင့် လူတို့၏ငြိုငြင်ခြင်း၊ ငြင်းပယ်ခြင်းခံရသည်။ မိမိကိုယ်ကိုစွန့်ခြင်းသဘောသည် အပြစ်ကိုဖယ်ထုတ်ပစ်နိုင်သည်။ အပြစ်မပြုသည့်တိုင် လူတို့၏မုန်းခြင်း၊ မနာလိုခြင်းကို ခံကြရသည်။ ကိုယ်တော်သည် မတရားသက်သေအားဖြင့် စီရင်ခံခဲ့ရသည်။ ယောသပ်သည် ဖိနှိပ်ခြင်း၊ မတရားမှုများကို နှိပ်ချသည်းခံခဲ့သည်။ ညီအစ်ကိုများ မည်မျှပင် လူမဆန်စွာရိုင်းစိုင်းနေစေကာမူ သူခွင့်လွတ်ခဲ့သည်။ ကယ်တင်ရှင်ကဲ့သို့ မညည်းမညူ စိတ်ရှည်သည်းခံခြင်းရှိသည်။ မည်သူတစ်ဦးတစ်ယောက်ကိုမျှ အငြိုးအတေးမထား၊ လူဆိုးတို့ကိုစိတ်ငြိုငြင်ခဲ့။ ကိုယ်တော်၏ခွင့်လွတ်ခြင်းသည် သူ့ကိုသတ်သည့်သူများကိုသာမကပါ၊ သူ၏အထံသို့လာ၍ ဝန်ချတောင်းပန် သူတိုင်းကို ရှိသမျှအပြစ်အားလုံးလွတ်ငြိမ်းခွင့်ပေးတော်မူသည်။ ရှေးဘိုးဘေးနှင့်ပရောဖက်များ

စစ. ၂၃၉ယ ၂၄ဝ.

--ဝဝဝ--